CELEX: 32020D1067
Language: bg
Date: 2020-07-13 00:00:00
Title: Решение (ЕС) 2020/1067 на Съвета от 13 юли 2020 година за сключване на Споразумението под формата на размяна на писма между Европейския съюз и Конфедерация Швейцария във връзка с преговорите по член XXVIII от ГАТТ от 1994 г. относно изменението на отстъпките в рамките на СТО на Швейцария за месото с подправки

21.7.2020   
               
               
                  BG
               
               
                  Официален вестник на Европейския съюз
               
               
                  L 233/1
               
            
         РЕШЕНИЕ (ЕС) 2020/1067 НА СЪВЕТА
         от 13 юли 2020 година
         за сключване на Споразумението под формата на размяна на писма между Европейския съюз и Конфедерация Швейцария във връзка с преговорите по член XXVIII от ГАТТ от 1994 г. относно изменението на отстъпките в рамките на СТО на Швейцария за месото с подправки
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, втора алинея, буква а), подточка v) от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     В съответствие с Решение (ЕС)2019/1864 (2) на Съвета Споразумението под формата на размяна на писма между Европейския съюз и Конфедерация Швейцария във връзка с преговорите по член XXVIII от ГАТТ от 1994 г. относно изменението на отстъпките в рамките на СТО на Швейцария за месото с подправки („Споразумението“), бе подписано на 9 декември 2019 г. при условие че ще бъде сключено на по-късна дата.
                  
               
                     (2)
                  
                  
                     Настоящото решение на Съвета се отнася изключително до търговската политика на Съюза и е в изпълнение на споразумението с Швейцария вследствие на преговорите по член XXVIII от ГАТТ от 1994 г., на което Съюзът има право съгласно Споразумението за създаване на световната търговска организация (СТО).
                  
               
                     (3)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението под формата на размяна на писма между Европейския съюз и Конфедерация Швейцария във връзка с преговорите по член XXVIII от ГАТТ от 1994 г. относно изменението на отстъпките в рамките на СТО на Швейцария за месото с подправки, се одобрява от името на Съюза.
            Текстът на Споразумението е приложен към настоящото решение.
         
         
            Член 2
            Председателят на Съвета извършва от името на Съюза нотификацията, предвидена в Споразумението (3).
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 13 юли 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Одобрение от 17 юни 2020 г. (все още непубликувано в Официален вестник).
         
            (2)  Решение (ЕС) 2019/1864 на Съвета от 24 октомври 2019 г. за подписване, от името на Съюза, на Споразумението под формата на размяна на писма между Европейския съюз и Конфедерация Швейцария във връзка с преговорите по член XXVIII от ГАТТ от 1994 г. относно изменението на отстъпките в рамките на СТО на Швейцария за месото с подправки (OВ L289, 8.11.2019 г., стp. 1).
         
            (3)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.